קמפינסקי

היסטוריה

מלונות קמפינסקי היא קבוצת מלונות היוקרה הוותיקה באירופה. החברה נוסדה בשנת 1897 עם הקמת "Hotelbetriebs-Aktiengesellschaft" בברלין. במקביל הוקמה M. Kempinski & Co שנוסדה על ידי ברתולד קמפינסקי, שנרכשה ידי "Hotelbetriebs Aktiengesellschaft" בשנת 1953.
ברתולד קמפינסקי נולד ב־10 באוקטובר 1843 בפוזנן (אז פרובינציה גרמנית, וכיום פולין). משפחת קמפינסקי כבר פעלה בהצלחה בסחר ביין משנת 1862. בשנת 1872 היא הרחיבה את עסקיה לברלין, שם פתח ברתולד קמפינסקי עסק של סוחרי יין בפרידריכשטראסה. בשנת 1889 פתח מסעדה, הגדולה בברלין באותו זמן, ברחוב לייפציגר.
מכיוון שלברתולד ולאשתו הלנה לא היה בן, הם הזמינו את חתנם ריצ'רד אונגר (1866–1947) להצטרף לעסק. ברתולד העביר לבסוף את המשרד לחתנו בתנאי שישמור על השם קמפינסקי. ברתולד קמפינסקי נפטר ב־14 במרץ 1910.
לצד פעילות בעסקי היין והמסעדנות, הקים ריצ'רד אונגר עסק נדל"ן גדול עד תחילת מלחמת העולם הראשונה. לאחר תקופה קצרה של קיפאון במהלך המלחמה, הוא מכר מוצרים מתוצרת עצמית תחת שם המותג קמפינסקי. העסק בברלין שגשג, כך שבשנת 1918 הוקם מלון קמפינסקי ברחוב קורפירסטנדאם 27, שם ממוקם כיום מלון קמפינסקי בריסטול. עשר שנים לאחר מכן, M. Kempinski & Co. 'השתלטו על מלון "Haus Vaterland" בכיכר פוטסדאם.
כדי להימלט מאירועי מלחמת העולם השנייה היגרו ריצ'רד אונגר ומשפחתו לארצות הברית ו-M. Kempinski & Co הפך לחלק מ-Aschinger AG.
במסעדה בקורפורשטנדם 27 פרצה אש מעט לפני תום המלחמה, ונכסים אחרים נפלו קורבן להפצצות. לאחר סיום המלחמה, בנו של ריצ'רד אונגר ונכדו של ברתולד קמפינסקי, ד"ר פרידריך אונגר, חזרו לגרמניה. בשנת 1951 החלה בניית בית מלון באתר המסעדה ההרוס, והיא נפתחה שנה לאחר מכן בשם Hotel Kempinski במשך 20 שנה נהנה המלון המודרני והמתקדם מהמעמד של מלון היוקרה היחיד בברלין.
בשנת 1953 מכר ד"ר פרידריך אונגר את מניותיו ואת השם קמפינסקי ל "Hotelbetriebs-Aktiengesellschaft", שכבר ניהלה מלונות כמו הבלטי, בריסטול וקייזרוף. השם בריסטול אומץ והוא משמש עדיין במלון קמפינסקי בקורפורסטנדם 27. בשנים שלאחר מכן, "Hotelbetriebs-Aktiengesellschaft" השתלטה על ניהול מספר מלונות מפורסמים. בשנת 1957 רכשה את מלון אטלנטיק בהמבורג.
בשנת 1970 האספה הכללית של "Hotelbetriebs-Aktiengesellschaft" הצביעה לשנות את שמה ל "Kempinski Hotelbetriebs-Aktiengesellschaft". באותה שנה הוקמה שותפות עם חברת לופטהנזה במודל של השתתפות של 50 אחוז במלון Vier Jahreszeiten במינכן, בו כבר החזיקה לופטהנזה. בשנת 1977 קיבלה חברת המלונות את שמה הנוכחי בשם "(Kempinski Aktiengesellschaft (AG". במקביל, מלון קמפינסקי פרנקפורט Gravenbruch נוסף לקבוצה כמלון הגרמני הרביעי שלה.
בשנת 1985 רכשה לופטהנזה מניות ב- Kempinski AG ובכך אפשרה לחברת המלונות להפעיל גם מלונות קמפינסקי בחו"ל. שנה לאחר מכן הקימו Kempinski AG, לופטהנזה וחברת הפיננסים Rolaco S.A, את Kempinski Hotels S.A., אשר משרדה הראשי בז'נבה. בשנת 1993 קמפינסקי AG רכשה את כל המניות בקמפינסקי S.A.
חברת Dusit Sindhorn Company Ltd מבנגקוק רכשה את 52% ממניות רשת קמפינסקי בנובמבר 1994.
משנת 2017, שני בעלי המניות הקיימים בחברת קמפינסקי AG הם בעל מניות מבחריין והחברה מתאילנד.

פריסה עולמית

רשת מלונות קמפינסקי מונה כיום 76 מלונות ברחבי העולם, כולל באבו דאבי, מלון Indonesia Kempinski בג'קרטה, The Apurva Kempinski Bali בבאלי, Çiragan Palace Kempinski באיסטנבול, מלון Gran Hotel Manzana Kempinski La Habana בקובה, ומלון Kempinski Hotel Corvinus, בודפשט, עקבה, ברלין, סלובקיה ועוד מקומות רבים.

קמפינסקי בישראל

ב־2010 פורסם כי רשת קמפינסקי תקים מלון יוקרה בישראל ברחוב הרברט סמואל בתל אביב בהשקעה של 200 מיליון שקל.